stanford-oval/wikipedia huggingface dataset:
แม่น้ำเซนต์จอนส์

| แม่น้ำเซนต์จอนส์ |
| --- | --- |
แม่น้ำเซนต์จอนส์ใกล้แอสทอร์
แม่น้ำเซนต์จอนส์กับที่ราบลุ่มแม่น้ำที่ระบุไว้ใน St. Johns River Water Management District: 1. ลุ่มแม่น้ำตอนบน, 2. ลุ่มแม่น้ำตอนกลาง, 3. ลุ่มแม่น้ำทะเลสาบจอร์จ, 4. ลุ่มแม่น้ำตอนล่าง, 5. ลุ่มแม่น้ำออกลาวาฮา
ที่มาของชื่อ: สเปน: San Juan del Puerto
ที่ตั้ง
ประเทศ: สหรัฐ
รัฐ: รัฐฟลอริดา
นคร: แซนฟอร์ด, เดแบรี, เดลโทนา, เดแลนด์, พาแลตกา, กรีนโคฟสปริงส์, ออเรนจ์พาร์ก, แจ็กสันวิลล์
ลักษณะทางกายภาพ

ต้นน้ำ: St. Johns Marsh
 • ตำแหน่ง: near เวโลบีช, เทศมณฑลแม่น้ำอินเดียน รัฐฟลอริดา
 • พิกัด: 27°57′18″N 80°47′3″W﻿ / ﻿27.95500°N 80.78417°W﻿ / 27.95500; -80.78417
 • ระดับความสูง: 30 ฟุต (9.1 เมตร)
 
ปากน้ำ: มหาสมุทรแอตแลนติก
 • ตำแหน่ง: แจ็กสันวิลล์ เทศมณฑลดูวัล รัฐฟลอริดา
 • พิกัด: 30°24′05″N 81°24′3″W﻿ / ﻿30.40139°N 81.40083°W﻿ / 30.40139; -81.40083
 • ระดับความสูง: 0 ฟุต (0 เมตร)
ความยาว: 310 ไมล์ (500 กิโลเมตร)
พื้นที่ลุ่มน้ำ: 8,840 ตารางไมล์ (22,900 ตารางกิโลเมตร)

อัตราการไหล:  
 • ตำแหน่ง: เมย์พอร์ต
 • เฉลี่ย: 15,000 cubic foot per second (420 cubic metre per second)
 • สูงสุด: 150,000 cubic foot per second (4,200 cubic metre per second)
 
ลุ่มน้ำ
ลำน้ำสาขา:  
 • ซ้าย: Mills Creek River, Econlockhatchee River, Wekiva River, Alexander Springs, Salt Springs Run, Ocklawaha River, Rice Creek, Simms Creek, Black Creek, Ortega River, Trout River
 • ขวา: Murphy Creek/Dunn's Creek, Julington Creek, Pottsburg Creek, Intracoastal Waterway/Sisters Creek
แม่น้ำเซนต์จอนส์ (อังกฤษ: St. Johns River; สเปน: Río San Juan) เป็นแม่น้ำสายที่ยาวที่สุดในรัฐฟลอริดา ประเทศสหรัฐอเมริกา มีความสำคัญทั้งในทางเศรษฐกิจและเป็นที่พักผ่อนหย่อนใจ ด้วยความยาว 310 ไมล์ (500 กิโลเมตร) มีความลาดเอียงจากต้นน้ำถึงปลายน้ำ (หรือปากแม่น้ำ) น้อยกว่า30 ฟุต (9 เมตร) โดยมีลักษณะเช่นเดียวกับแม่น้ำสายอื่นๆในรัฐฟลอริดา คือมีอัตราการไหลของน้ำต่ำมาก คือเพียง 0.3 mph (0.13 m/s) จึงมักจะถูกเรียกว่าเป็น "แม่น้ำขี้เกียจ" (lazy) และยังเป็นหนึ่งในแม่น้ำไม่กี่สายในประเทศสหรัฐอเมริกาที่มีทิศทางการไหลสู่ทิศเหนือ  ส่วนที่กว้างที่สุดของแม่น้ำ มีขนาดความกว้างเกือบ 3 ไมล์ (5 กิโลเมตร) มีประชากรอาศัยในเขตลุ่มน้ำของแม่น้ำเซนต์จอนส์มากถึง 3.5 ล้านคน
ด้วยพื้นที่ลุ่มน้ำขนาดใหญ่ถึง 8,840 ตารางไมล์ (22,900 ตารางกิโลเมตร) ทำให้แม่น้ำเซนต์จอนส์เป็นหนึ่งในพื้นที่ชุ่มน้ำ (wetlands) ที่สำคัญของรัฐฟลอริดา ประกอบด้วยพื้นที่ลุ่มน้ำหลัก 3 แห่ง และ 2 สันปันน้ำ สำหรับทะเลสาบจอร์จ (Lake George) และ แม่น้ำอ็อกลาวาฮา (Ocklawaha River) ซึ่งทั้งหมดนี้มีการบริหารจัดการน้ำโดยหน่วยงานบริหารจัดการแม่น้ำเซนต์จอนส์ (St. Johns River Water Management District)
แม้ว่ารัฐฟลอริดาจะเป็นบริเวณที่ตั้งของชุมชนอาณานิคมยุโรปถาวรแห่งแรกที่กลายเป็นส่วนหนึ่งของประเทศสหรัฐอเมริกา แต่รัฐฟลอริดากลับเป็นรัฐสุดท้ายที่ได้รับการพัฒนาในช่วงศตวรรษที่ 20 จนกระทั่งกลายเป็นรัฐหนึ่งซึ่งมีความเจริญอย่างมาก แม่น้ำเซนต์จอนส์ก็เช่นเดียวกับแม่น้ำสายอื่นๆในรัฐฟลอริดาซึ่งถูกใช้เป็นปัจจัยสำคัญในการทำเกษตรกรรมและเป็นชุมชนที่อยู่อาศัย จึงทำให้เกิดมลภาวะที่ทำลายธรรมชาติและสิ่งมีชีวิตที่อาศัยอยู่โดยรอบ
ในปี ค.ศ. 1998 แม่น้ำเซนต์จอนส์ได้รับการขนานนามให้เป็นหนึ่งใน 14 แม่น้ำมรดกของประเทศสหรัฐอเมริกา (American Heritage Rivers) แต่ในปี ค.ศ. 2008 กลับมีชื่อเป็นหนึ่งในแม่น้ำที่เป็นอันตรายที่สุด 10 อันดับแรกของประเทศสหรัฐอเมริกา (America's Ten Most Endangered Rivers)
ภูมิศาสตร์และนิเวศวิทยา > ลุ่มน้ำตอนบน

ลุ่มน้ำตอนบนอยู่ในบริเวณต้นน้ำของแม่น้ำเซนต์จอนส์ ครอบคลุมพื้นที่ประมาณ 2,000 ตารางไมล์ (5,200 ตารางกิโลเมตร) โดยมีความยาวของสายน้ำผ่านบริเวณลุ่มน้ำตอนบนนี้ประมาณ 75 ไมล์ (121 กิโลเมตร).[ต้องการอ้างอิง] มีช่วงที่แม่น้ำมีความแคบที่สุดอยู่ในบริเวณลุ่มน้ำนี้ และเต็มไปด้วยทะเลสาบมากถึง 3,500 แห่ง ซึ่งมักเป็นทะเลสาบที่มีความลึกไม่มากนัก ประมาณ  3 ถึง 10 ฟุต (1 ถึง 3 เมตร) ทะเลสาบที่อยู่ในบริเวณนี้ เช่น ทะเลสาบเฮลแอนด์เบลซเซส (Lake Hell 'n Blazes) ทะเลสาบวอร์ชิงตัน (Lakes Washington) ทะเลสาบไวน์เดอร์ (Winder) และ ทะเลสาบพอยน์เซท(Poinsett)
ภูมิศาสตร์และนิเวศวิทยา > ลุ่มน้ำตอนกลาง

ลุ่มน้ำตอนกลางมีพื้นที่ประมาณ 1,200-ตารางไมล์ (3,100-ตารางกิโลเมตร) โดยแม่น้ำเซนต์จอนส์ที่ไหลผ่านบริเวณนี้มีช่วงความยาว 37 ไมล์ (60 กิโลเมตร)  มีประชากรอาศัยประมาณ 2 ล้านคน และมีแหล่งท่องเที่ยวที่สำคัญหลายแห่งในบริเวณนี้ ทะเลสาบขนาดใหญ่ 2 แห่ง คือ  ทะเลสายฮาร์นี่ (Lake Harney) ซึ่งมีขนาด 9-ตารางไมล์ (23-ตารางกิโลเมตร) และทะเลสาบมอนโร (Lake Monroe) ขนาด 15 ไมล์2 (39 กม2) ก็อยู่ในบริเวณนี้ด้วย
ภูมิศาสตร์และนิเวศวิทยา > ลุ่มน้ำตอนล่าง

บริเวณลุ่มน้ำตอนล่างของแม่น้ำเซนต์จอนส์มีพื้นที่ประมาณ 2,600 ตารางไมล์ (6,700 ตารางกิโลเมตร) โดยมีสายน้ำยาวถึง 101 ไมล์ (163 กิโลเมตร) ไหลผ่านบริเวณนี้ลงสู่มหาสมุทรแอทแลนติก (the Atlantic Ocean)  เมืองที่ตั้งอยู่ในแถบลุ่มน้ำตอนล่างนี้ส่วนมากเป็นเมืองเก่าในรัฐฟลอริดาโดยมีประวัติศาสตร์ความเป็นมาคู่กับสายน้ำแห่งนี้ เช่น เมือง Palatka และเมือง Green Cove Springs ก็เคยเป็นเมืองท่องเที่ยวที่มีชื่อเสียงและเป็นที่นิยมในอดีต ซึ่งเสื่อมถอยความนิยมลงหลังจากมีการก่อสร้างทางรถไฟและทางหลวงอินเตอร์สเตตเลียบชายฝั่งแอทแลนติกขึ้น
ช่วง 35 ไมล์ (56 กิโลเมตร) สุดท้ายของแม่น้ำเซนต์จอนส์ไหลผ่านเมืองแจ็คสันวิลล์ (Jacksonville) ซึ่งเป็นเมืองที่มีขนาดพื้นที่ใหญ่ที่สุดในรัฐฟลอริดา ในปี พ.ศ. 2550 เป็นเมืองที่มีจำนวนประชากรมากเป็นอันดับที่ 12 ของประเทศ คือประมาณ 805,605 คน  เมืองนี้ก็อาศัยแม่น้ำเซนต์จอนส์เป็นปัจจัยทางเศรษฐกิจที่สำคัญของเมือง เช้น ในด้านระบบการขนส่งสินค้าต่างๆ โดยมีสินค้ามากถึง 18,000,000 short ton (16,000,000 t) ผ่านเข้าออกเมืองในแต่ละปี ท่าเรือที่เมืองแจ็คสันวิลล์สร้างความเจริญทางเศาษฐกิจถึง 1.38 พันล้านดอลลาร์สหรัฐ และสร้างงานแก่ประชากรถึง 10,000 ตำแหน่ง
ดูเพิ่ม

List of lakes of the St. Johns River
List of crossings of the St. Johns River
List of Florida rivers
บรรณานุกรม

Belleville, Bill (2000). River of Lakes: A Journey on Florida's St. Johns River, University of Georgia Press. ISBN 0-8203-2156-7
Benke, Arthur; Cushing, Colbert (eds.) (2005). Rivers of North America, Elsevier/Academic Press. ISBN 0-12-088253-1
Cabell, Branch and Hanna, A. J. (1943). The St. Johns: A Parade of Diversities, Farrar & Rinehart, Rivers of America Series.
Gannon, Michael (ed.) (1996). A New History of Florida, University Press of Florida. ISBN 0-8130-1415-8
McCarthy, Kevin (2004). St. Johns River Guidebook, Pineapple Press. ISBN 1-56164-314-9
Miller, James (1998). An Environmental History of Northeast Florida, University Press of Florida. ISBN 0-8130-2313-0
Noll, Steven and Tegeder, M. David (August 2003). From Exploitation to Conservation: A History of the Marjorie Harris Carr Cross Florida Greenway hosted at the Florida Department of Environmental Protection website. Retrieved on July 19, 2009.
Randazzo, Anthony and Jones, Douglas (eds.) (1997). The Geology of Florida. University Press of Florida. ISBN 0-8130-1496-4
Rawlings, Marjorie (1942). Cross Creek, First Touchstone Edition 1996: Simon & Schuster. ISBN 0-684-81879-5
Read, William Alexander (2004). Florida Place Names of Indian Origin and Seminole Personal Names, University of Alabama Press. ISBN 978-0-8173-8421-0
Schafer, Daniel L. (March 2003). Anna Madgigine Jai Kingsley: African Princess, Florida Slave, Plantation Slaveowner. University Press of Florida. ISBN 0-8130-2616-4
Simpson, J Clarence; Boyd, Mark F. (ed.) (1956). A Provisional Gazetteer of Florida Place-names of Indian Derivation. Florida Geological Survey, Special Publication No. 1.
Stowe, Harriet B. (1873). Palmetto-Leaves. J. R. Osgood and Company.
Tebeau, Charlton (1971). A History of Florida, University of Miami Press. ISBN 0-87024-149-4
Whitney, Ellie; Means, D. Bruce; Rudloe, Anne (eds.) (2004) Priceless Florida: Natural Ecosystems and Native Species. Pineapple Press, Inc. ISBN 978-1-56164-309-7
Young, Claiborne (1996). Cruising Guide to Eastern Florida, Pelican Publishing Company. ISBN 0-88289-992-9
แหล่งข้อมูลอื่น

Florida Department of Environmental Protection:
Lower basin
Middle basin
Upper basin
St. Johns River Water Management District
St. Johns Riverkeeper
A History of Central Florida Podcast - Hontoon Owl Totem, Travel Dining, Fishing Boats
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ 
อื่น ๆ:  NARA 
Cypress trees in the Tosohatchee Wildlife Management Area showing dark water marks on the flared trunks, evidence of water level flux
The St. Johns immediately south of Sanford shows a narrow channel with large areas of aquatic plants and wetlands.
Downtown Jacksonville's commercial district on the St. Johns River
เยย์ซอน มูริโย

เยย์ซอน ฟาเบียน มูริโย เซรอน (สเปน: Jeison Fabián Murillo Cerón; เกิด 27 พฤษภาคม ค.ศ. 1992) เป็นนักฟุตบอลชาวโคลอมเบีย ปัจจุบันลงเล่นให้กับเซลตาเดบิโก ในลาลิกาสเปน จากการยืมตัวมาจากซัมป์โดเรีย และทีมชาติโคลอมเบีย ในตำแหน่งกองหลังตัวกลางหรือเซ็นเตอร์แบ็ก
สโมสรอาชีพ > ขีวิตช่วงแรก/กรานาดา

มูริโยเกิดในกาลิ , ในปี ค.ศ. 2009 มูริโยเข้าร่วมทีมเยาวชนของสโมสรเดปอร์ติโบกาลิ และในปีต่อมาหลังจากวันครบรอบวันเกิดครบอายุ 18 ปี ไม่กี่วันตัวเขาได้เข้าร่วมทีมอูดีเนเซกัลโชในอิตาลี แต่เขาก็ถูกยืมไปให้กรานาดา ในสเปนทันที ในฐานะเป็นส่วนหนึ่งของข้อตกลงหุ้นส่วนระหว่างทั้งสองสโมสร โดยในปีแรกเขาเล่นอยู่ในทีมสำรองซึ่งเล่นอยู่ในดิวิชัน 6 ของสเปน
ในฤดูกาล 2011–2012 มูริโยได้เซ็นสัญญาซื้อขาด แต่ก็ถูกยืมตัวไปทีมกาดิซ ที่เล่นในระดับเซกุนดาดิบิซิออน เบ หรือดิวิชัน 3 ของสเปน ในขณะนั้น โดยตลอดทั้งฤดูกาลในทุกรายการเขาลงเล่นไป 29 นัด และทำประตูได้ 3 ประตู
ในฤดูฏาล 2012–2013 มูริโย ได้ถูกยืมตัวไปให้กับทีมอูเด ลัสปัลมัส ซึ่งเล่นอยู่ในเซกุนดาดิบิซิออนหรือดิวิชัน 2 ของสเปน ในขณะนั้น เขายังทำประตูแรกให้กับทีมได้ในเกมลีกที่ออกไปเยือนอูเด อัลเมริอา ซึ่งผลจบลงด้วยที่ต้นสังกัดของเขาเอาชนะไปได้ 3–2 ยังช่วยให้ทีมจบอันดับที่ 6 ซึ่งได้เล่นในรอบเพลย์ออฟเลื่อนชั้นแต่ก็ได้แพ้ต่ออูเด อัลเมริอา ในรอบรองชนะเลิศ
มูริโยได้กลับสู่กรานาดาในฤดูกาล 2013–2014 อีกครั้ง และเขาได้ลงเล่นในเกมลาลิกา นัดแรกในเกมที่เปิดบ้านเอาชนะโอซาซูนา ยังได้เล่นเต็มเกมในเกมดังกล่าวอีกด้วย เขาทำประตูแรกให้กับทีมได้ในเกมที่เปิดบ้านชนะเรอัลบายาโดลิด โดยเขาเป็นคนทำประตูแรกในเกม ก่อนที่ผลจะจบลงที่ 4–0
สโมสรอาชีพ > อินเตอร์มิลาน

ในเดือนกุมภาพันธ์ ค.ศ. 2015 มูริโยได้ตกลงการเข้าร่วมทีมอินเตอร์มิลานโดยมีสัญญาทั้งสิ้น 5 ปี โดยจะย้ายไปร่วมทีมในเดือนกรกฎาคม มีค่าตัวอยู่ที่ 8 ล้านยูโร พร้อมโบนัส 2 ล้านยูโรและค่าเหนื่อย 1 ล้านยูโรต่อปี  โดยมูริโยได้สวมเสื้อหมายเลข 24 เขาลงเล่นในเซเรียอาเกมแรกในวันที่ 23 สิงหาคมซึ่งเป็นเกมแรกของฤดูกาล 2015–16 ในเกมที่เปิดบ้านเอาชนะอาตาลันตา 1–0 เขาทำประตูให้อินเตอร์มิลานประตูแรกในวันที่ 22 พฤศจิกายน ในเกมที่เปิดบ้านชนะโฟรซิโนเนกัลโชเป็นประตู 3–0 ก่อนที่ผลจะจบลงด้วยสกอร์ 4–0 อีกด้วย ตลอดทั้งฤดูกาล 2015–16 มูริโย่โดนใบเหลืองมากถึง 11 ใบ มากที่สุดในทีม ซึ่งการโดน 4 ครั้งเป็นใบเหลืองที่สองในเกม ทำให้เป็นใบแดงไล่ออกจากสนาม ทั้งฤดูกาลเขาลงเล่นไป 35 นัดในทุกรายการ
สโมสรอาชีพ > บาเลนเซีย

ในวันที่ 18 สิงหาคม ค.ศ. 2017 มูริโยได้กลับมาค้าแข้งในสเปนอีกครั้ง โดยถูกยืมตัวมายังบาเลนเซีย มีสัญญายืมตัวทั้งสิ้น 2 ปี โดยสามารถซื้อขาดได้หากทำผลงานดี เขาได้ลงเล่น 17 เกมในฤดูกาลแรก
สโมสรอาชีพ > บาเลนเซีย > บาร์เซโลนา (ยืมตัว)

ในวันที่ 20 ธันวาคม ค.ศ. 2018 มูริโยได้ถูกยืมตัวไปบาร์เซโลนาจนจบฤดูกาล 2018–2019 ในราคา 2 ล้านยูโร และมีเงื่อนไขที่จะซื้อขาดได้ในราคา 25 ล้านยูโร. ในวันที่ 10 มกราคม ค.ศ. 2019 เขาได้ลงเล่นเป็นนัดแรกในเกมที่บาร์เซโลนาแพ้ในการไปเยือนกับเลบันเต  1–2 ในการแข่งขันโกปาเดลเรย์ รอบ 16 ทีม นัดแรก มูริโย่ได้ใบเหลือง ในนาทีที่ 22 โดยในเกมที่กลับมาเล่นที่กัมนอว์ ในสัปดาห์ต่อมาเขายังได้ลงเล่นครบทั้งเกมเช่นกัน โดยบาร์เซโลนาเอาชนะไปได้ 3-0 ทำให้ผ่านเข้ารอบได้สำเร็จ
สโมสรอาชีพ > ซัมป์โดเรีย

ในวันที่ 13 กรกฎาคม ค.ศ. 2019 มูริโย เซ็นสัญญากับ ซัมป์โดเรีย สโมสรฟุตบอลในอิตาลี ด้วยสัญญาการยืมตัวในราคา 2 ล้านยูโร และสามารถซื้อขาดได้ในราคา 13 ล้านยูโรหลังจบฤดูกาล. โดยเขาได้ลงเล่นเป็นนัดแรกในวันที่ 18 สิงหาคม ในเกมโกปปาอีตาเลีย รอบที่สาม พบกับ โกรโตเน โดยทีมของพวกเขาเอาชนะไปได้ 3-1 ที่เอตซีโย ชีดา โดยในวันที่ 14 มกราคม ค.ศ. 2020 สโมสรได้ตัดสินใจซื้อขาดตัวเขาจากบาเลนเซีย ในราคา 12 ล้านยูโร และปล่อยยืมตัวเขาให้กับเซลตาเดบิโก ในวันต่อมา
สโมสรอาชีพ > ซัมป์โดเรีย > เซลตาบิโก (ยืมตัว)

ในวันที่ 15 มกราคม ค.ศ. 2020 ซัมป์โดเรีย ได้ปล่อยยืมมูริโยสู่ เซลตาเดบิโก สโมสรในลีกสูงสุดของสเปน เป็นเวลาครึ่งฤดูกาล โดยมีสัญญาจนถึงวันที่ 30 มิถุนายน ค.ศ. 2020 พ่วงเงื่อนไขการซื้อขาดได้ โดยตัวเขาได้ลงเล่นให้กับเซลตาเป็นครั้งแรก ในวันที่ 20 มกราคม ในเกมที่พวกออกไปเยือน อัตเลติกเดบิลบาโอ ที่ซานมาเมส ซึ่งผลจบลงที่ทั้งสองทีมเสมอกันที่ 1–1,ในวันที่ 21 มิถุนายน มูริโย ทำประตูแรกให้กับทีมได้ในเกมที่ทีมของเขาเอาชนะ เดปอร์ติโบอลาเบส 6–0 ที่บาลาอิโดส โดยเป็นประตูแรกของเกม
ระดับทีมชาติ > ชุดเยาวชน

มูริโยติดทีมชาติโคลอมเบีย รุ่นอายุไม่เกิน 17 ปี ชุดแข่งขันฟุตบอลโลกเยาวชนอายุไม่เกิน 17 ปี ที่ประเทศไนจีเรีย โดยได้ลงเล่นทั้งสิ้น 6 เกม จาก 7 เกม และยิงประตูได้ในรอบ 16 ทีมสุดท้ายกับอาร์เจนตินา เป็นประตูไล่มาเป็น 1–2 ก่อนที่โคลอมเบียจะสามารถแซงเอาชนะไปได้ 3–2  โดยโคลอมเบียจบอันดับที่ 4 ในการแข่งขันรายการนี้ ในปี ค.ศ. 2011 มูริโยยังติดทีมชาติโคลอมเบีย รุ่นอายุไม่เกิน 20 ปี เพื่อแข่งขันฟุตบอลโลกเยาวชนอายุไม่เกิน 20 ปี 2011 ที่โคลอมเบียเป็นเจ้าภาพ ซึ่งเขาลงเล่นทั้งหมด 4 นัด จาก 5 นัด ซึ่งนัดที่เขาไม่ได้ลงเล่นนั้นคือเกมในรอบก่อนรองชนะเลิศซึ่งโคลอมเบียแพ้ เม็กซิโก 3–1 ทำให้โคลอมเบียตกรอบในที่สุด
ระดับทีมชาติ > ชุดใหญ่

มูริโยมีชื่อติดทีมชาติโคลอมเบียชุดใหญ่ครั้งแรกในชุดที่พบกับทีมชาติเอลซัลวาดอร์และแคนาดาที่สหรัฐ โดยได้เล่นในเกมที่ชนะเอลซัลวาดอร์ 3–0 ในวันที่ 10 ตุลาคม โดยได้ลงเล่นเป็นตัวสำรองลงมาแทนเปโดร ฟรังโก ในนาทีที่ 61 และในเกมที่ชนะแคนาดา 0–1 ในวันที่ 14 ตุลาคม โดยได้ลงเล่นเป็นตัวจริงแต่ถูกเปลี่ยนตัวออกในนาทีที่ 86 เขามีชื่อติดทีมชุดแข่งขันโกปาอาเมริกา 2015 โดยได้ลงเล่นทุกเกมและทำหนึ่งประตูในเกมที่เอาชนะบราซิล 0–1 โคลอมเบียตกรอบในรอบก่อนรองชนะเลิศ โดยแพ้ให้กับอาร์เจนตินาซึ่งเสมอกันใน 90 นาที 0–0 ทำให้ต้องตัดสินด้วยการยิงลูกโทษ มูริโยรับหน้าที่ยิงเป็นคนที่ 7 เขายิงข้ามคานทำให้โคลอมเบียแพ้ในการดวลจุดโทษ 5–4 แต่เขาได้รับ "รางวัลนักเตะดาวรุ่งยอดเยี่ยม" ของการแข่งขันรายการนี้ด้วย
ในวันที่ 20 พฤษภาคม ค.ศ. 2016 มูริโยมีชื่อติดทีมชาติโคลอมเบียเพื่อแข่งขันโกปาอาเมริกาเซนเตนาริโอ ที่สหรัฐ ซึ่งมูริโยได้ลงเล่น 4 นัด จาก 5 นัดที่แข่งขัน
สถิติอาชีพ > ทีมชาติ

| โคลอมเบีย> ปี | โคลอมเบีย> ลงเล่น | โคลอมเบีย> ประตู | โคลอมเบีย>  |
| --- | --- | --- | --- |
| 2014 | 4 | 0 |  |
| 2015 | 11 | 1 |  |
| 2016 | 10 | 0 |  |
| 2017 | 0 | 0 |  |
| 2018 | 2 | 0 |  |
| 2019 | 2 | 0 |  |
| 2020 | — | — |  |
| รวม | 29 | 1 |  |
สถิติอาชีพ > ประตูในระดับทีมชาติ

| # | วันที่ | สนาม | คู่แข่ง | ประตู | ผล | การแข่งขัน |
| --- | --- | --- | --- | --- | --- | --- |
| 1. | 17 มิถุนายน 2015 | สนามกีฬาอนุสรณ์ดาบิด อาเรยาโน, ซานเตียโก, ชิลี |  บราซิล | 1–0 | 1–0 | โกปาอาเมริกา 2015 |
เกียรติประวัติ > สโมสร

บาร์เซโลน่า
ลาลีกา: 2018–19
บาเลนเซีย
โกปาเดลเรย์: 2018–19
เกียรติประวัติ > ทีมชาติโคลอมเบีย

ตูลงทัวร์นาเมนต์: 2011
โกปาอาเมริกา: อันดับที่สาม เซนเตนาริโอ 2016
เกียรติประวัติ > รางวัลส่วนตัว

โกปาอาเมริกา: รางวัลนักเตะดาวรุ่งยอดเยี่ยม / ทีมยอดเยี่ยมประจำทัวร์นาเมนต์ 2015
บันทึก

↑  รวมถึงการแข่งขัน โคปาเดลเรย์และโคปปาอิตาเลีย
↑  ลงเล่นใน ซูเปร์โกปาเดกาตาลุญญา
แหล่งข้อมูลอื่น

ประวัติของ เยย์ซอน มูริโย ที่ BDFutbol
เยย์ซอน มูริโย ที่ National-Football-Teams.com
โรมานซ์ (เพลง)

Romance Anónimo (2:47)
Courtesy of Musopen
โรมานซ์ อะโนนิโม (สเปน: Romance Anónimo; อังกฤษ: Anonymous Romance; โรมานซ์นิรนาม) เป็นท่อนดนตรีสำหรับบรรเลงด้วยกีตาร์  บางครั้งอาจรู้จักในชื่ออื่น เช่น "Estudio en Mi de Rubira" (Study in E by Rubira), "Spanish Romance", "Romance de España", "Romance of the Guitar", "Romanza" และ "Romance d'Amour"
เพลงนี้ได้รับความนิยมจากโดยนักกีตาร์คลาสสิกชาวสเปน และอาร์เจนตินา  เช่น อันโตนีโอ รูบิรา ฟรานซิสโก ทาร์เรกา วีเซนเต โกเมซ ถือกำเนิดขึ้นราวคริสต์ศตวรรษที่ 19 ในประเทศสเปน ไม่มีข้อมูลชื่อผู้ประพันธ์ แต่สันนิษฐานว่าแต่งขึ้นโดย เฟอร์นานโด ซอร์ (1778—1839) มีโน้ตคัดลอกบางฉบับระบุชื่อ เฟอร์นานโด ซอร์ ใช้ชื่อเพลงว่า "Melodia de Sor" ( Sor's melody)   และมีการกล่าวถึงโน้ตดนตรีอ้างว่าถ่ายทอดมาจากนักดนตรีที่รู้จักกับซอร์ ในช่วงต้นคริสต์ศตวรรษที่ 20 มีการตีพิมพ์โน้ตดนตรีจำหน่ายโดยระบุชื่อ อันโตนีโอ รูบิรา (1910—1991) ใช้ชื่อเพลงว่า "Estudio de Rubira" (Study in E by Rubira)
เพลงนี้ได้รับความนิยมอย่างกว้างขวางจากการเป็นดนตรีประกอบภาพยนตร์เรื่อง Jeux interdits (Forbidden Games) เป็นภาพยนตร์สงคราม ผลงานกำกับของเรเน เคลมองต์ ในปี ค.ศ. 1952 จากผลงานบรรเลงโดยนาร์ซีโซ เยเปส (1927—1997) โดยเยเปสกล่าวอ้างว่าเป็นผู้แต่งด้วยตัวเอง ราวปี 1934 เมื่ออายุได้ 7 ขวบ ทำให้มีการอ้างอิงกันผิดๆ ในเวลาต่อมาว่าเยเปสเป็นผู้แต่งเพลงนี้
โยบานิ โดส ซานโตส

| 0 | 1 | 2 | 3 |
| --- | --- | --- | --- |
 ดอส ซานโต๊ส ขณะลงซ้อม
ข้อมูลส่วนตัว
ชื่อเต็ม:  โจวานนี่ ดอส ซานโต๊ส รามิเรซ
วันเกิด:   (1989-05-11) 11 พฤษภาคม ค.ศ. 1989 (35 ปี)
สถานที่เกิด:  มอนเตอร์เรย์ เม็กซิโก
ส่วนสูง:  1.73 m (5 ft 8 in)
ตำแหน่ง:  กองกลาง, กองกลางตัวรุก
สโมสรเยาวชน
2002–2006:  บาร์เซโลนา
สโมสรอาชีพ*
| ปี |  ทีม |  ลงเล่น |  (ประตู) |
| 2006–2007 |  บาร์เซโลนาชุด บี |  27 |  (6) |
| 2007–2008 |  บาร์เซโลนา |  28 |  (3) |
| 2008–2012 |  ท็อตแน่ม ฮอตสเปอร์ส |  17 |  (0) |
| 2009–2010 |  → อิปสวิช ทาวน์ (ยืม) |  8 |  (4) |
| 2010–2011 |  → กาลาตาซาราย (ยืม) |  14 |  (0) |
| 2011–2012 |  → ราซิ่ง ดี ซานทานเดอร์ (ยืม) |  16 |  (5) |
| 2012–2013 |  เรียล มาลลอร์ก้า |  29 |  (6) |
| 2013–2015 |  วิลล่าเรียล |  57 |  (12) |
| 2015–2018 |  แอลเอ แกแล็คซี่ |  77 |  (26) |
| 2019–2021 |  คลับ อเมริกา​ |  39 |  (4) |
ทีมชาติ‡
| 2005 |  เม็กซิโก ชุด 17 ปี |  8 |  (2) |
| 2007 |  เม็กซิโก ชุด 20 ปี |  6 |  (5) |
| 2007–2018 |  เม็กซิโก  |  107 |  (19) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 10 เมษายน 2021 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 20 สิงหาคม 2015
โจวานนี่ ดอส ซานโต๊ส รามิเรซ (สเปน: Giovani dos Santos Ramírez) เกิดวันที่ 11 พฤษภาคม ค.ศ. 1989 เป็นอดีตนักฟุตบอลชาวเม็กซิโก ซานโตสเคยเล่นกับสโมสรฟุตบอลบาร์เซโลนาในลาลิกาของสเปนทั้งชุดเยาวชน และมืออาชีพมาก่อน ก่อนที่จะย้ายมาเล่นกับสโมสรฟุตบอลท็อตแน่มฮอต สเปอร์สในพรีเมียร์ลีกของอังกฤษและลอสแอนเจลิส แกแล็คซี่ในเมเจอร์ลีก ซอคเกอร์ของสหรัฐอเมริกา โดยเขาถนัดในตำแหน่งกองกลางและกองกลางตัวรุก
แหล่งข้อมูลอื่น

Official site เก็บถาวร 2019-06-22 ที่ เวย์แบ็กแมชชีน
Tottenham Hotspur profile
โยบานิ โดส ซานโตส – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
Footballdatabase.com Provides Profile and Statistics for Giovani Dos Santos
สถิติของ Giovani Dos Santos ที่ Soccerbase
Ipswich Town profile
โยบานิ โดส ซานโตส ข้อมูลจาก National-Football-Teams.com
| ด ค กรายชื่อนักกีฬาทีมชาติเม็กซิโก – ฟุตบอลโลก 2014 |
| --- | --- | --- |
|  1 Corona  2 Rodríguez  3 Salcido  4 มาร์เกซ (c)  5 Reyes  6 H. Herrera  7 Layún  8 Fabián  9 Jiménez  10 โดส ซานโตส  11 Pulido  12 Talavera  13 Ochoa  14 เอร์นันเดซ  15 โมเรโน  16 Ponce  17 Brizuela  18 Guardado  19 Peralta  20 Aquino  21 Peña  22 Aguilar  23 Vázquez  ผู้ฝึกสอน: M. Herrera  |  1 Corona  2 Rodríguez  3 Salcido  4 มาร์เกซ (c)  5 Reyes  6 H. Herrera  7 Layún  8 Fabián  9 Jiménez  10 โดส ซานโตส  11 Pulido  12 Talavera  13 Ochoa  14 เอร์นันเดซ  15 โมเรโน  16 Ponce  17 Brizuela  18 Guardado  19 Peralta  20 Aquino  21 Peña  22 Aguilar  23 Vázquez  ผู้ฝึกสอน: M. Herrera  |  |
| ด ค กรายชื่อนักกีฬาทีมชาติเม็กซิโก – ฟุตบอลโลก 2018 |
| --- | --- | --- |
|  1 โฆ. โกโรนา  2 อายาลา  3 ซัลเซโด  4 มาร์เกซ (c)  5 กูติเอร์เรซ  6 โยนา. โดส ซานโตส  7 ลายุน  8 ฟาเบียน  9 ฆิเมเนซ  10 โยบา. โดส ซานโตส  11 เบลา  12 ตาลาเบรา  13 โอโชอา  14 เอร์นันเดซ  15 โมเรโน  16 เอร์เรรา  17 เฆ. โกโรนา  18 กัวร์ดาโด  19 เปรัลตา  20 อากิโน  21 อัลบาเรซ  22 โลซาโน  23 กายาร์โด  ผู้ฝึกสอน: โอโซริโอ  |  1 โฆ. โกโรนา  2 อายาลา  3 ซัลเซโด  4 มาร์เกซ (c)  5 กูติเอร์เรซ  6 โยนา. โดส ซานโตส  7 ลายุน  8 ฟาเบียน  9 ฆิเมเนซ  10 โยบา. โดส ซานโตส  11 เบลา  12 ตาลาเบรา  13 โอโชอา  14 เอร์นันเดซ  15 โมเรโน  16 เอร์เรรา  17 เฆ. โกโรนา  18 กัวร์ดาโด  19 เปรัลตา  20 อากิโน  21 อัลบาเรซ  22 โลซาโน  23 กายาร์โด  ผู้ฝึกสอน: โอโซริโอ  |  |
โกเก (นักฟุตบอลเกิด พ.ศ. 2535)

| 0 | 1 | 2 | 3 |
| --- | --- | --- | --- |
 โกเกกับอัตเลติโกมาดริดใน ค.ศ. 2019
ข้อมูลส่วนตัว
ชื่อเต็ม:  ฆอร์เฆ เรซูร์เรกซิออน เมโรดิโอ
วันเกิด:   (1992-01-08) 8 มกราคม ค.ศ. 1992 (32 ปี)
สถานที่เกิด:  มาดริด สเปน
ส่วนสูง:  1.74 เมตร (5 ฟุต 9 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  อัตเลติโกมาดริด
หมายเลข:  6
สโมสรเยาวชน
2000–2008:  อัตเลติโกมาดริด
สโมสรอาชีพ*
| ปี |  ทีม |  ลงเล่น |  (ประตู) |
| 2008–2011 |  อัตเลติโกมาดริด เบ |  66 |  (7) |
| 2009– |  อัตเลติโกมาดริด |  377 |  (37) |
ทีมชาติ‡
| 2008 |  สเปน อายุไม่เกิน 16 ปี |  3 |  (0) |
| 2008–2009 |  สเปน อายุไม่เกิน 17 ปี |  21 |  (0) |
| 2010–2011 |  สเปน อายุไม่เกิน 19 ปี |  9 |  (0) |
| 2011 |  สเปน อายุไม่เกิน 20 ปี |  5 |  (1) |
| 2011–2013 |  สเปน อายุไม่เกิน 21 ปี |  12 |  (1) |
| 2012 |  สเปน อายุไม่เกิน 23 ปี |  6 |  (1) |
| 2013– |  สเปน |  61 |  (5) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 22 มีนาคม ค.ศ. 2022 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 22  มีนาคม ค.ศ. 2022
ฆอร์เฆ เรซูร์เรกซิออน เมโรดิโอ (สเปน: Jorge Resurrección Merodio; เกิดวันที่ 8 มกราคม ค.ศ. 1992) หรือ โกเก (Koke) เป็นนักฟุตบอลชาวสเปน ปัจจุบันลงเล่นในตำแหน่งกองกลาง และเป็นกัปตันทีมให้แก่อัตเลติโกมาดริด สโมสรในลาลิกา และทีมชาติสเปน
โกเก ใช้เวลาเล่นฟุตบอลทั้งหมดให้แก่อัตเลติโกมาดริด โดยลงเล่นให้แก่ทีมชุดใหญ่ครั้งแรกใน ค.ศ. 2009 เขาได้ลงเล่นให้แก่สโมสรรวมทุกรายการกว่า 400 นัด และมีส่วนช่วยให้สโมสรชนะเลิศลาลิกา ฤดูกาล 2013–14, ยูฟ่ายูโรปาลีกสองสมัย และยูฟ่าซูเปอร์คัพสองสมัย นอกจากนี้ ยังช่วยให้สโมสรจบอันดับรองชนะเลิศในยูฟ่าแชมเปียนส์ลีกสองครั้ง ในปี 2014 และ 2016
โกเก ช่วยให้ทีมชาติสเปนรุ่นอายุไม่เกิน 21 ปี ชุดชนะเลิศแชมป์ยุโรปในปี ค.ศ. 2013 นอกจากนี้ในปีเดียวกัน เขายังได้ลงเล่นให้แก่ทีมชาติชุดใหญ่เป็นครั้งแรก เขาเป็นตัวแทนของประเทศในการแข่งขันฟุตบอลโลกสองครั้ง และฟุตบอลชิงแชมป์แห่งชาติยุโรป 2016
สถิติอาชีพ > สโมสร

| สโมสร | ฤดูกาล | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ทวีป> ลงเล่น | ทวีป> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- |
| อัตเลติโกมาดริด | 2009–10 | 4 | 0 | 0 | 0 | 0 | 0 | 4 | 0 |
| อัตเลติโกมาดริด | 2010–11 | 17 | 2 | 2 | 0 | 0 | 0 | 19 | 2 |
| อัตเลติโกมาดริด | 2011–12 | 25 | 2 | 2 | 0 | 13 | 0 | 40 | 2 |
| อัตเลติโกมาดริด | 2012–13 | 33 | 3 | 7 | 0 | 8 | 0 | 48 | 3 |
| อัตเลติโกมาดริด | 2013–14 | 36 | 6 | 9 | 0 | 13 | 1 | 58 | 7 |
| อัตเลติโกมาดริด | 2014–15 | 34 | 2 | 6 | 0 | 9 | 2 | 49 | 4 |
| อัตเลติโกมาดริด | 2015–16 | 35 | 5 | 5 | 0 | 11 | 0 | 51 | 5 |
| อัตเลติโกมาดริด | 2016–17 | 36 | 4 | 6 | 1 | 12 | 0 | 54 | 5 |
| อัตเลติโกมาดริด | 2017–18 | 35 | 4 | 3 | 0 | 13 | 2 | 51 | 6 |
| อัตเลติโกมาดริด | 2018–19 | 30 | 3 | 3 | 0 | 8 | 3 | 41 | 6 |
| อัตเลติโกมาดริด | 2019–20 | 22 | 2 | 1 | 1 | 8 | 0 | 30 | 3 |
| รวม | รวม | 307 | 33 | 44 | 2 | 95 | 8 | 446 | 43 |
สถิติอาชีพ > ทีมชาติ

| สเปน> ปี | สเปน> ลงเล่น | สเปน> ประตู |
| --- | --- | --- |
| 2013 | 7 | 0 |
| 2014 | 8 | 0 |
| 2015 | 5 | 0 |
| 2016 | 10 | 0 |
| 2017 | 6 | 0 |
| 2018 | 8 | 0 |
| รวม | 44 | 0 |
เกียรติประวัติ

อัตเลติโกมาดริด
ลาลิกา: 2013–14, 2020-21
โกปาเดลเรย์: 2012–13
ซูเปร์โกปาเดเอสปัญญา: 2014; รองชนะเลิศ 2013
ยูฟ่ายูโรปาลีก: 2011–12, 2017–18
ยูฟ่าซูเปอร์คัพ: 2012, 2018
ยูฟ่าแชมเปียนส์ลีก รองชนะเลิศ: 2013–14, 2015–16
สเปน อายุไม่เกิน 17 ปี
ฟุตบอลโลกเยาวชนอายุไม่เกิน 17 ปี อันดับที่สาม: 2009
สเปน อายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2013
รางวัลส่วนตัว
ทีมแห่งฤดูกาลของลาลิกา: 2013–14
ทีมแห่งฤดูกาลของยูฟ่าแชมเปียนส์ลีก: 2015–16
ผู้เล่นแห่งเดือนของลาลิกา: ตุลาคม 2013, เมษายน 2016
UEFA European Under-21 Championship Team of the Tournament: 2013
ทีมแห่งฤดูกาลของยูฟ่ายูโรปาลีก: 2017–18
แหล่งข้อมูลอื่น

Atlético Madrid official profile เก็บถาวร 2014-04-07 ที่ เวย์แบ็กแมชชีน
ประวัติของ โกเก ที่ BDFutbol
โกเก ที่ National-Football-Teams.com
โกเก (นักฟุตบอลเกิด พ.ศ. 2535) – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
| ด ค กผู้เล่นชุดปัจจุบันของอัตเลติโกเดมาดริด  |
| --- | --- |
 1 เกร์บิช  2 ฆิเมเนซ  4 กงด็อกเบีย  5 ตอร์เรย์รา  6 โกเก  7 แฟลิกส์  8 ซาอุล  9 ซัวเรซ  10 กอร์เรอา  11 เลอมาร์  12 ลูดี  13 ออบลาก  14 โยเรนเต  15 ซาวิช  16 เอร์เรรา  17 ชาปอนยิช  18 เฟลิเป  19 แดมเบเล  20 บิโตโล  21 การ์รัสโก  22 เอร์โมโซ  23 ทริปเปียร์  24 เวอร์ซาลย์กอ  ผู้จัดการ: ซิเมโอเน